Arnold Böcklin

**Arnold Böcklin** (1827&ndash;1901) var en sveitsisk maler, tegner, grafiker og billedhugger. Han var en av de mest betydningsfulle representantene for symbolismen, en kunstretning på slutten av 1800-tallet. Hans mest kjente verk er maleriet «Dødens øy» («Toteninsel») som finnes i fem varianter.

## Biografi
Böcklin ble født 1827 i Basel, nord i Sveits. Han fikk undervisning i tegning i hjembyen, før han fra 1845 til 1847 studerte ved Kunstakademie Düsseldorf sammen med Johann Wilhelm Schirmer, Theodor Hildebrandt og Rudolf Wiegmann. I 1847 tok han og Rudolf Koller en studietur til Belgia, der han ble svært imponert av Peter Paul Rubens sine verk. I 1848 dro han til Paris og besøkte Louvre. Deretter var han i lære ved atelieret hos kunstneren Johann Gottfried Steffan. Frem til 1850 arbeidet han i Basel, der han malte sine første karakteristiske landskapene.

Fra 1850 til 1857 jobbet han tidvis i Roma. I løpet av sine syv år der, var han under sterk påvirkning av Gaspard Dughet og Francis Dreher. Böcklin giftet seg i 1857 og slo seg ned i Basel. I 1858 fikk han ulike kommisjoner til å male matsalen til en rikmannsvilla i Hannover. Fra 1860 til 1862 underviste han ved Sachsen Kunstskole i Weimar, der maleriet *Jagd von Diana* i 1862 var hans første store bestillingsverk.

I det samme året, returnerte Böcklin til Italia der han besøkte Napoli og Pompeii. I løpet av denne tiden kom han frem til den karakteristiske stilen sin, med skarpe konturer, intens fargeglød og ofte en mytologisk komposisjon med mytiske skapninger. Fra 1871-1874 bodde han i München, der han i 1872 malte *Selbstbildnis mit fiedelndem Tod* (Selvportrett med fiolinspillende Død). Fra høsten 1874 til april 1885 bodde han i Firenze. Det var her han malte de fem versjonene av bilde *Toteninsel*.

Fra 1885 til 1892 bodde og arbeidet Böcklin i Hottingen i Zürich. Etter et hjerneslag i 1892 bosatte han seg ​​i Firenze, og flyttet senere til sin eiendom i Fiesole. Böcklin døde i San Domenico og ble gravlagt på den protestantiske kirkegården, *Campo Santo degli Allori*, i Firenze.

## Inspirasjon for andre verk
Flera av Böcklins verk har inspirert flere andre kunstnere. Komponisten Max Regers *Vier Tondichtungen nach A. Böcklin* op.128 (1913) tar for eksempel opp følgende fire: «Der geigende Eremit», «Im Spiel der Wellen», «Die Toteninsel» og «Bacchanal». Den siste tittelen viser til en bakkanal.  «Dødens øy» har dessuten vært inspirasjonskilde til både *Toteninsel* (1898) av den svenske komponisten Andreas Hallén (1846–1925), *[[Ithaka]]* op. 21 (1904) av Wilhelm Stenhammar (1871–1927) og *Dödens ö* (1909) av russeren Sergej Rakhmaninov (1873–1943).

Surrealister som Giorgio de Chirico, Salvador Dalí og Max Ernst betraktet Böcklin som en av sine forgjengere og anså ham som en «genial og ironisk kunstner».

## Bildeeksempler

File:Arnold Böcklin - Pan in the Reeds, 1858.jpg|«Pan im Schilf» («Pan i sivet», 1858, i Neue Pinakothek i München)
File:Arnold Boecklin Spiel der Wellen 1883.jpg|«Im Spiel der Wellen» («Lek i bølgene», 1883 i Neue Pinakothek)
Fil:Arnold Boecklin - Island of the Dead, Third Version.JPG|Arnold Böcklins berømte maleri «Dødens øy» («Toteninsel») i en tredje versjon fra 1883.


## Referanser


## Eksterne lenker
* 
* Om Arnold Böcklins liv og arbeider (på tysk)
* Nedlastbar leksikonartikkel (pdf-fil på tysk)
* Nettsted om ''Dødens øy''
* Galleri av noen malerier
* Flere malerier